סויוז 3

סויוז 3 (ברוסית: Союз 3, "ברית 3") הייתה חללית הסויוז השלישית בתוכנית סויוז ששוגרה לחלל. החללית הייתה המשימה המאוישת הראשונה ששוגרה אחרי מותו של הקוסמונאוט ולדימיר קומארוב אשר נספה במשימת סויוז 1. את החללית אייש הקוסמונאוט גאורגי ברגובוי ומשימתו העיקרית הייתה לבצע תמרוני עגינה עם סויוז 2, ששוגרה יום קודם. 

על פי התוכנית המקורית, סויוז 1 וסויוז 2 היו אמורות לבצע תמרוני עגינה ופעילות חוץ רכבית, אולם האסון גרם לשינויים במשימות.

הבקרה הקרקעית הצליחה להביא את שתי החלליות למרחק של 200 מטר אחת מהשנייה לפני שברגובוי קיבל את השליטה של החללית לסיום העגינה. ברגובוי הצליח לצמצם את המרחק למטר אחד, אולם שלושה ניסיונות לביצוע העגינה כשלו. לבסוף, כמעט כל הדלק שהוקצה לעגינה הסתיים כך שהמשימה בוטלה. האשמה נפלה על ברגובוי.

סויוז 2 הונחתה ב־28 באוקטובר ויומיים אחר כך הונחתה סויוז 3. 

תאונת המטוס שבה נהרג יורי גגארין התרחשה במהלך אימון של ברגובוי לקראת משימה זו.

הצוות
 גאורגי ברגובוי
 ולדימיר שטאלוב - גיבוי
 בוריס וולינוב - רזרבי

קישורים חיצוניים

 נתוני המשימה
 נתונים מאנציקלופדיית החלל

הערות שוליים

תוכנית סויוז
1969 בברית המועצות